ประเทศ อาลีบาบา
รู้ไหมว่าตอนนี้บริษัท อาลีบาบา (Alibaba) มีมูลค่าขนาดใหญ่กว่าหลายประเทศในโลกนี้ เมื่อวันศุกร์ที่ผ่านมา Alibaba ประกาศผลประกอบการ ปรากฏว่าทำได้ดีกว่าที่ตลาดคาดหวังไว้ หุ้น BABA พุ่งขึ้นอีก 3% และถ้าเราลองเข้าไปดูผลประกอบการย้อนหลังมาเทียบกัน จะพบสิ่งที่น่าตกใจกว่านั้น  เรื่องนี้เป็นอย่างไร ลงทุนแมนจะเล่าให้ฟัง
8 พ.ค. 2561

ประเทศ อาลีบาบา / โดย ลงทุนแมน
รู้ไหมว่าตอนนี้บริษัท อาลีบาบา (Alibaba) มีมูลค่าขนาดใหญ่กว่าหลายประเทศในโลกนี้
เมื่อวันศุกร์ที่ผ่านมา Alibaba ประกาศผลประกอบการ
ปรากฏว่าทำได้ดีกว่าที่ตลาดคาดหวังไว้ หุ้น BABA พุ่งขึ้นอีก 3 %
และถ้าเราลองเข้าไปดูผลประกอบการย้อนหลังมาเทียบกัน
จะพบสิ่งที่น่าตกใจกว่านั้น
เรื่องนี้เป็นอย่างไร ลงทุนแมนจะเล่าให้ฟัง
คนไทยหลายๆ คนน่าจะรู้จัก Alibaba กันดีอยู่แล้ว
เร็วๆ นี้ก็เพิ่งจะมาขายทุเรียนออนไลน์ให้คนไทยไป 80,000 ลูกใน 1 นาที
แต่ในบริษัท Alibaba ไม่ได้มีแค่การขายสินค้าหรือ E-commerce เท่านั้น
ตอนนี้กิจการของ Alibaba นอกจาก E-commerce มีอะไรอีกบ้าง?
ระบบ Cloud Computing
สื่อดิจิทัลและความบันเทิง เช่น ทีวีโชว์และซีรี่ย์ ซึ่งตอนนี้ส่วนใหญ่ยังทำไว้เพื่อคนจีน
นวัตกรรมใหม่ๆ เช่น AMAP ซึ่งฟังก์ชันการใช้งานจะคล้ายกับ Google Map
ทีนี้เรามาลองดูสัดส่วนรายได้ของไตรมาส 1 ปี 2018
Commerce มีรายได้ 256,386 ล้านบาท คิดเป็นสัดส่วน 83 % และเติบโตขึ้นจากปีที่แล้ว 62 %
ระบบ Cloud มีรายได้ 21,920 ล้านบาท คิดเป็นสัดส่วน 7 % และเติบโตขึ้นจากปีที่แล้ว 103 %
สื่อดิจิทัลและความบันเทิง มีรายได้ 26,354 ล้านบาท คิดเป็นสัดส่วน 8 % และเติบโตขึ้นจากปีที่แล้ว 34 %
นวัตกรรม มีรายได้ 4,939 ล้านบาท คิดเป็นสัดส่วน 2 % และเติบโตขึ้นจากปีที่แล้ว 8 %
สรุปผลประกอบการ ไตรมาส 1 ปี 2018 ที่ผ่านมารายได้ทั้งหมด 309,600 ล้านบาท เติบโตจากปีที่แล้ว 61 %
กำไรสุทธิอยู่ที่ 70,480 ล้านบาท เติบโตขึ้น 35 % โดยกำไรทั้งหมดจะมาจากส่วนที่เป็น Commerce เท่านั้น ส่วนอื่นๆ ของบริษัทยังมีผลขาดทุนอยู่
ถ้าเราลองมองรายได้ของ Alibaba ใน 3 ปีย้อนหลัง
ปี 2015 รายได้อยู่ที่ 380,888 ล้านบาท
ปี 2016 รายได้อยู่ที่ 505,539 ล้านบาท (เติบโต 33 %)
ปี 2017 รายได้อยู่ที่ 791,090 ล้านบาท (เติบโต 56 %)
จะเห็นได้ว่า Alibaba กำลังเติบโตในอัตราเร่ง
รายได้เพียงไตรมาสเดียวของ Alibaba ตอนนี้เกือบจะเท่ากับรายได้ทั้งปีของอาลีบาบาเมื่อ 3 ปี ที่แล้ว
แต่ที่น่าสนใจกว่านั้น คือในส่วนของ Cloud
ถ้าใครเคยดูการเติบโตของธุรกิจ Cloud ในบริษัทอื่นๆ ด้วยน่าจะเห็นเป็นภาพเดียวกันเลยว่า ตอนนี้ธุรกิจ Cloud กำลังอยู่ในเทรนด์ของโลกอย่างชัดเจน
และธุรกิจ Cloud ของ Alibaba ก็กำลังเติบโตอย่างมาก
แล้ว Alibaba ตอนนี้ใหญ่ขนาดไหน?
สินค้าที่ประเทศไทยผลิตได้ทั้งหมดปีที่แล้ว หรือเรียกว่า GDP มีมูลค่า 14 ล้านล้านบาท
ตอนนี้มูลค่าบริษัท Alibaba อยู่ที่ 15 ล้านล้านบาท
และปีที่แล้ว บริษัท Alibaba จะขายสินค้าในประเทศจีนได้ทั้งหมด 18.7 ล้านล้านบาท..
----------------------
<ad> Alibaba ขายสินค้ามากมาย อุด-ทะ-ยาน ขายเฟอร์นิเจอร์
ขอแนะนำ 'งานไม้ ที่เป็นได้มากกว่าเฟอร์นิเจอร์'
อุด-ทะ-ยาน [ut-tha-yan] เฟอร์นิเจอร์งานไม้ของกลุ่มคนที่เรียกตัวเองว่าเป็น 'Wood Slab Enthusiasts' หรือ 'ผู้ที่รักในงานไม้แผ่นเดียว' โดยให้ความสําคัญและคุณค่าของการคงรูปทรงธรรมชาติ ผสมผสานกับการออกแบบที่ทันสมัย
ติดต่อสอบถามข้อมูลเพิ่มเติมได้ที่ tel: 09-242424-71 / Line ID: @utthayandesign / FB & IG: Utthayan / website: 
----------------------
Reference
-
-
อ้างอิงอัตราแลกเปลี่ยนที่ 1 USD ต่อ 31.74 THB และ 1 CNY ต่อ 5 THB
[6169].